ET Euroopa Liidu Teataja C 59/8

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 59/04)

Abi number: XA 1/09

Liikmesriik: Ühendkuningriik

Piirkond: England, Scotland and Wales

Abikava nimetus või üksikabi saava ettevõtja nimi: Fallen Cattle Surveillance Scheme (Great Britain)

Õiguslik alus: Kava ei ole seadusega sätestatud. Vastavalt Euroopa TSE määrusele (EÜ) nr 999/2001, millega sätestatakse teatavate transmissiivsete spongioossete entsefalopaatiate (TSE) vältimise, kontrolli ja likvideerimise eeskirjad, peavad liikmesriigid kontrollima üle 24 kuu vanuseid hukkunud täiskasvanud kariloomi veiste spongioosse entsefalopaatia (BSE) suhtes. Komisjoni otsuse 2008/908/EÜ kohaselt hakkab Ühendkuningriik alates 1. jaanuarist 2009 kontrollima ainult üle 48 kuu vanuseid hukkunud kariloomi. Alates 12. jaanuarist 2009 vastutavad kõnealuste kariloomade kogumise ja kõrvaldamise eest Inglismaa, Šotimaa ja Walesi riigisiseste TSEd käsitlevate õigusaktide kohaselt põllumajandustootjad. Tootjad võivad loomade kõrvaldamiseks sõlmida kokkuleppeid loomsete kõrvalsaaduste käitlemise ettevõtetega, kes on volitatud võtma ajutüveproove BSE olemasolu kontrollimiseks

Abikavaga ettenähtud aastased kulud või ettevõtjale antava üksikabi üldsumma: 12. jaanuar 2009–31. detsember 2009: 2 miljonit GBP

Abi suurim osatähtsus: TSE suhtes kontrollimist vajavate hukkunud kariloomade kogumiseks ja kõrvaldamiseks antava abi osatähtsus on määruse (EÜ) nr 1857/2006 artikli 16 punkti f kohaselt kuni 100 %.

Käesoleva hukkunud loomade kogumist ja kõrvaldamist käsitleva abikava raames tootjatele antava abi suurim osatähtsus ei tohiks prognooside kohaselt ületada 20 % (vähendatud võrreldes 100 % osatähtsusega, mis kehtis alates 2001. aastast kuni 11. jaanuarini 2009)

Rakendamise kuupäev: 12. jaanuar 2009 või kuupäev, mil komisjon kava avaldab, olenevalt sellest, kumb on hilisem

Abikava või üksikabi kestus: Uued rahastamistingimused hakkavad kehtima 12. jaanuaril 2009 või kuupäeval, mil komisjon käesoleva abikava avaldab, sõltuvalt sellest, kumb on hilisem, ja need kehtivad kuni 31. detsembrini 2009. Taotluste esitamise lõpptähtaeg on 31. detsember 2009

Abi eesmärk: Riikliku vabatahtliku süsteemi loomine, mille eesmärk on üle 48 kuu vanuste hukkunud kariloomade, keda tuleb kooskõlas määrusega (EÜ) nr 1774/2002 ja määrusega (EÜ) nr 999/2001 kontrollida BSE suhtes, kogumine ja kõrvaldamine BSE proovi võtmiseks volitatud käitlejate abil.

Tegemist on uue abikavaga. Tegemist ei ole varasema abikava laiendamise ega muutmisega

Asjaomane sektor/asjaomased sektorid: Rahastamine kehtib kõigi Suurbritannia väikeste ja keskmise suurusega ettevõtjate suhtes, kes tegelevad täiskasvanud veiste tootmise või karjatamisega

Abi andva ametiasutuse nimi ja aadress: Kava eest vastutav seadusjärgne asutus:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Kava rahastamise eest vastutav organisatsioon:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Veebileht: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Muu teave: —

Abi number: XA 13/09

Liikmesriik: Iirimaa

Abikava nimetus või üksiktoetust saava ettevõtja nimi: Participants in the An Bord Bia Food Quality Assurance Schemes

Õiguslik alus: An Bord Bia Acts 1994 to 2004

Abikavaga ettenähtud aastased kulud või ettevõtjale antava üksikabi üldsumma: Aastased kulud 600 000 EUR

Abi ülemmäär: Kuni 100 %

Rakendamise kuupäev:

Abikava või üksikabi kestus: Kuni 31. detsembrini 2012

Abi eesmärk: Abi eesmärk on edendada kvaliteetsete põllumajandustoodete tootmist tootjate osalemise kaudu tunnustatud ja sõltumatult kinnitatud kvaliteedisüsteemides. Abi antakse kontrolli- ja sertifitseerimisega seotud kulude vormis Bord Bia sealiha, kanaliha ja munade kvaliteedisüsteemides osalejatele vastavalt määruse (EÜ) nr 1857/2006 artikli 14 lõike 2 punktile f.

Samuti antakse vastavalt määruse (EÜ) nr 1857/2006 artikli 14 lõike 2 punktidele b ja c abi standardite arendamiseks (sealhulgas teiste standarditega võrdlemine) ja koolitusprogrammideks Bord Bia söödavate aiandussaaduste kvaliteedisüsteemides osalejatele, kaasa arvatud seente komposti- ja kasvupinnase tootjad

Asjaomane sektor/asjaomased sektorid: Liha, söödavate aiandussaaduste ja munasektor

Abi andva ametiasutuse nimi ja aadress:

An Bord Bia Clanwilliam Court Lower Mount Street Dublin 2 IRELAND

Veebileht: http://www.bordbia.ie/industryservices-qualityassurance

Muu teave: Kõnealused Bord Bia hallatavad kvaliteedisüsteemid on sertifitseeritud vastavalt EN 45001 standardile ja vastavad täielikult määruse (EÜ) nr 1698/2005 artikli 32 nõuetele